Tööjõudu vahendava firma Manpower andmetel ei ole Saksamaa näiteks poolakatele atraktiivne. "7 eurot tunnis teenivad nad kodus ka," ütles Manpower Deutschland juht Vera Calasan. "Renditööjõudu madalapalgalisse sektorisse me Saksamaale ei vahendagi, kuna selle järele pole nõudlust," lisas  Calasan. Ainsana olevat mõtet teha reklaami Poola inseneride seas, sest tolle ala töötajaid Saksamaal napib ning ka pakutav palk on kopsakas.